paragraph_text: Prvo postrojavanje bilo je na sam Dan grada Karlovca 13. srpnja 1996. godine. Ispred postroja koji je činilo 12 momaka, prvi nadzapovjednik gradonačelnik Vlado Jelkovac predao je sablju prvom zapovjedniku Dubravku Halovaniću. Tim je činom počelo djelovanje Karlovačke građanske garde kao protokolarne postrojbe Grada Karlovca. Karlovačka građanska garda danas ima 24 člana - jedan je nadzapovijednik Garde, koji je po Statutu gradonačelnik Karlovca, četiri časnika, dva počasna časnika, 17 momaka.